Henning Mørland

Knud Henning Mørland (født 27. mars 1903 i Kristiania, død 22. august 1989) var en norsk klassisk filolog, oversetter og professor ved Universitetet i Oslo.Mørland oversatte blant annet Herodots historie som utkom i to bind i serien «Aschehougs bibliotek for levende litteratur», og oversatte om lag fem tusen sider med greske og romerske klassikere. Han skrev også flere lærebøker.Etter examen artium 1921 fra latinlinjen på Vestheim skole i Kristiania og cand.philol. i gresk og latin fra Universitetet i Oslo 1927, var han universitetsstipendiat frem til 1932 da han mottok en doktorgrad på avhandlingen «Die lateinischen Oribasiusübersetzungen». Fra 1933 var han lærer ved Vestre Aker skole og Berg skole, men fortsatte sin forskning og var timelærer ved universitetet.  Under den andre verdenskrig satt han delvis fengslet etter Læreraksjonen i 1942 og havnet i Kirkenes. I 1943 ble han innvalgt i Det Norske Videnskaps-Akademi.
Han ble i 1948 professor i klassisk filologi etter Eiliv Skard (1898–1978), og satt til 1973 da han ble etterfulgt av Knut Kleve (født 1926). Fra 1973 var han medlem av Det Norske Akademi for Språk og Litteratur.  Han hadde vært medlem av Kungliga Humanistiska Vetenskapssamfundet ved Uppsala universitet fra 1964.
Han var sønn av Jens Jørgen Mørland (1860–1941) fra Drangedal og Betzy Sophie Marie Nielsen (1870–1957) fra København.  Faren var overlærer og formann i Riksmålsforbundet omkring 1919. I 1931 giftet Henning seg med Margarete Wallwitz (1905–1981).


== Utgivelser ==
Se forøvrig det som finnes av digitale utgivelser hos Nasjonalbiblioteket

Mørland, Henning (1934). Latinsk leseverk for gymnasiet. Oslo: Fabritius.  [Siste utgave i 1968]
Mørland, Henning (1942). Storhetstiden i Aten. Oslo: Cappelen. 
Mørland, Henning (1951). Repetisjonskurs i latinsk grammatikk. Oslo. 
Mørland, Henning (1965). Latin for filologer og teologer: elementærbok og latinske tekster. Oslo. 
1967-68. Plutarchos: Livsskildringer 3 bind
Mørland, Henning (1967). Plutarchos: livsskildringer med sammenligning (bind 1). Oslo: H. Aschehoug & Co. (W. Nyggard). 
Mørland, Henning (1967). Plutarchos: livsskildringer med sammenligning (bind 2). Oslo: H. Aschehoug & Co. (W. Nyggard). 


== Oversettelser ==
Gunnar Rudberg (1924). Poseidonios: en hellenismens lærer og profet. Kristiania: Some & Co's forlag. 
Platon (1951). Platon. Oslo: Gyldendal. 
1957. Apuleius. Det gyldne esel
Herodotus (1960). Herodots Historie. Oslo: Aschehoug. 
Xenophon Atheniensis (1966). Hellensk historie. Oslo: Aschehoug. 
1967 Xenofon Erindringer om Sokrates. Oversatt av H. Mørland.
Xenophon Atheniensis (1967). Anabasis. Oslo: Aschehoug. 
Cicero, Marcus Tullius (1971). Om pliktene ; Om alderdommen. Oslo: Aschehoug. 
Cicero, Marcus Tullius (1971). Taler. Oslo: Aschehoug. 
Cicero, Marcus Tullius (1973). Brev. Oslo: Aschehoug. ISBN 8203052630. 
Suetonius Tranquillus, Gaius (1974). Romerske keisere. Oslo: Aschehoug. ISBN 8203060072. 
Tacitus, Cornelius (1988). Årbøkene (Annales). Oslo: Aschehoug i samarbeid med Fondet for Thorleif Dahls kulturbibliotekog Det Norske Akademi for Språk og Litteratur. ISBN 8203157521. 


== Referanser ==


== Eksterne lenker ==
Henning Mørland i Norsk Oversetterleksikon
(no) Publikasjoner av Henning Mørland i BIBSYS